Melléklet 



a »Növén3'tani Közlemény ek« I. kötetének (1902.) 2-ik füzetéhez. 



F. Pax: Grundzüge der Pflanzenverbreitung in den 



Karpathen. I. Bd.* 



A. Engler und 0. Drudc : »Die Vegetation der Erde«. Sammlung pflanzengeographischer 

 Monographien. II. líd. 209. 1 , 9 a szövegbe nyomott képpel, 3 heliogravurrel és 1 tér- 

 képpel. Lipcse 1898. 



Pax. a növénytan tanára a boroszlói egyetemen 1882 — 1897- ig járta be 

 Kárpátjainkat azon czélból, hogy azoknak florisztikai és növényföldrajzi viszo- 

 nyait tanulmányozza ; tette azt, mint Németország a modern florisztika és 

 növényföldrajz jeles kutatóinak egyike. Könyvét a Kárpátok növénytani kuta- 

 tásának történetével kezdi, melyet majdnem a magyar florisztika történeté- 

 nek mondhatunk. Vonzóan és érdekesen van c rész megírva és e mellett 

 tárgyilagos és minden sovinizmustól mentes. A magyar florisz.tikus szerzőkről 

 méltóan emlékezik meg és még olyan munkáknak is, melyekről biztosan tudva 

 van, hogy sok bennök a megbízhatlan adat, kifürkészi az érdemét és nem vonja 

 meg tőlük az elismerést. Igazságszeretetének fényes bizonyítékát adja, midőn 

 Kitaibel P á 1-ról a következő szavakkal emlékezik meg: »Kitaibel a múlt 

 század (XVIII.) végén Magyarország legelőkelőbb botanikusa volt, ki az ország 

 kutatása körül többet tett, mint akárki előtte vagy utána. « Kiváló lelkiismere- 

 tességet tanúsít a hazai irodalom iránt és az erre vonatkozó hosszú jegyzékben 

 alig fedezünk föl hézagokat. Föl kell említenem könyvének még egy másik 

 fényoldalát is, mely feltűnően eltérővé teszi a hazánk viszonyaival foglalkozó 

 külföldi munkáktól és ez az, hogy a magyar nevek írásában aggályos pon- 

 tossággal követi a mi helyesírásunkat és e tekintetben alig akadunk hibákra. 

 Bizonyos, hogy a mint Pax megszerette a mi flóránkat, éppen úgy meg- 

 szerette a földet is, mely azt táplálja. 



P a x mindenekelőtt leírja a Kárpátok földrajzi tagosultságát ; ezen érde- 

 kesen megírt részből csak annyit említünk meg, a mennyi ezen ismertetésünk 

 megértéséhez szükséges. 



Három helyen van a Kárpátok hegyrendszere Európa egyéb hegységei- 

 vel összeköttetésben. Pozsony mellett a Duna áttörése megmutatta, hogy a 

 Kárpátok geológiai szerkezetüket tekintve csak folytatását teszik az Alpok 



* Bemutatta a szerző a növénytani szakosztálynak 1898. évi október 12-iki ülésen. 



